CELEX: C2007/129/30
Language: mt
Date: 2007-06-09 00:00:00
Title: Kawża T-101/07: Rikors ipprezentat fis- 26 ta' Marzu 2007 — Dada vs L-UASI — Dada (DADA)

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/17
            
         Rikors ipprezentat fis-26 ta' Marzu 2007 — Dada vs L-UASI — Dada (DADA)
   (Kawża T-101/07)
   (2007/C 129/30)
   Lingwa tar-rikors: It-Taljan
   Partijiet
   
      Rikorrenti: Dada S.p.A (Firenze, L-Italja) (rappreżentanti: D.Caneva e G.Locurto, avukati)
   
      Konvenut: L-Uffiċċju għall-Armonizzazzjoni fis-Suq Intern (trade marks u disinni)
   
      Parti oħra quddiem il-Bord ta' l-Appell: Dada S.r.l.
   Talbiet tar-rikorrenti
   
               —
            
            
               li tannulla d-deċiżjoni tat-12 ta' Jannar 2007 ta' l-Ewwel Bord ta' l-Appell tal-UASI fil-każ R 1342/2005-1, innotifikata lil Dada S.p.A. fil-25 ta' Jannar 2007 u, konsegwentament, li t-tilqa' l-applikazzjoni għal reġistrazzjoni Nru 1903111 ippreżentata minn Dada S.p.A., anki b'referenza għas-servizzi li jaqgħu fil-klassi 42 tal-Ftehim ta' Nizza;
            
         
               —
            
            
               tikkundanna lill-UASI jbati l-ispejjeż.
            
         Motivi u argumenti prinċipali
   Applikant għat-trade mark Komunitarja: Ir-rikorrenti
   
      Trade mark Komunitarja kkonċernata: Trade mark figurattiva komposta mill-kelma “DADA ”riprodotta b'ittri stampati fuq sfond kompost minn rettangolu iswed li fuqu hemm xbieha ta' atomu; applikazzjoni għal reġistrazzjoni Nru 1.903.11, għas-servizzi fil-klassi 42.
   
      Proprjetarju tat-trade mark jew tas-sinjal invokat in sostenn ta' l-oppożizzjoni: DAD S.r.l.
   
      Trade mark jew sinjal invokat in sostenn ta' l-oppożizzjoni: Trade mark verbali Taljana “DADA”, għal servizzi fil-klassijiet 35, 37, 38 u 42, kif ukoll l-isem tal-kumpannija DADA, użata fil-prassi kummerċjali normali fl-Italja sabiex tiddistingwi l-attivitajiet segwenti: “ġestjoni ta' affarijiet kummerċjali, amministrazzjoni kummerċjali, xogħol ta' l-uffiċċju, affarijiet dwar ta' proprjetà immobbli, telekomunikazzjoni, edukazzjoni, taħriġ, servizzi legali, softwer għall-kompjuters”.
   
      Deċiżjoni tad-diviżjoni ta' l-oppożizzjoni: Tilqa' l-oppożizzjoni u tiċħad l-applikazzjoni għal registrazzjoni għas-servizzi in kwistjoni.
   
      Deċiżjoni tal-Bord ta' l-Appell: Jikkonferma d-deċiżjoni kkontestata u jiċħad l-appell.
   
      Motivi invokati: Insuffiċjenza tal-provi dwar l-użu tat-trade mark nazzjonali mressqa mill-opponenti u nuqqas ta' probabbiltà ta' konfużjoni f'dan il-każ.